SUID-AFRIKAANSE RADIOLIGA 
SARLNUUS SONDAG 21 NOVEMBER 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


STIL SLEUTEL 


Dit is met leedwese dat die Suid-Kaap Amateurradioklub die heengaan van 
Pieter Folscher, ZS1 PC, op 12 November in die ouderdom van vyf en sewentig 
jaar, moet aankondig. Pieter was n lid van SKARK. Die Suid-Kaap Amateur- 
radioklub spreek sy innige simpatie uit teenoor Pieter se familie en vriende. 


Ons het ook verneem van die oorlye van Jaap Minnaar, ZSANK, van Kuruman, 
op 14 November. Jaap het vir `n hele aantal jare BHF in die Noordkaap aan 
die gang gehou deur die voorsiening van 'n 2? m- en 6 m-herhaler in Kuruman. 
Ons innige meegevoel aan sy familie en vriende. 


(POUSE) 

In die nuus vandag 

WANNEER GEWYSIGDE RADIOREGULASIES IN WERKING KOM 
SARL TARUFONDS KRY `n HUPSTOOT 

PRESIDENT SE NET EN INTEGNET VANAAND OP DIE LUG 
RADIOAMATEUR VAN DIE JAAR TOEKENNINGS BEKEND GEMAAK 
VOORTPLANTINGSVERSLAG 

2004 COWW FOONKOMPETISIE 


Bly ingeskakel vir meer besonderhede hieroor en ander nuusitems. Besoek ook 
die SARL se webblad of skakel die SARL-kantoor wat vanaf 09:00 tot 13:00 op 
weeksdae oop is by telefoon 011 675-2893 vir inligting oor hoe om by die SARL 
aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede. 
WANNEER GEWYSIGDE RADIOREGULASIES IN WERKING KOM 


Daar is in SARLNuus gerapporteer dat die Departement van Kommunikasie die 
SARL `n skriftelike onderneming gegee het dat die nuwe radioregulasies binne 
die volgende paar weke in die Staatskoerant gepubliseer sal word. Wanneer die 
nuwe regulasies in werking tree sal houers van ZR-lisensies vir die eerste keer 
toegang kry op die amateur HEF bande. Volgens die nuwe regulasies sal ZR, 
lisensiehouers in die volgende bandgedeeltes mag werk: 


1,810 - 1,850 MHE in die 160 m-band; 3,500 - 3,800 MH in die 80 m-band; 7,000 
- 7,100 MHZ in die 40 m-band; 14,070 - 14,099 MHz en 14,225 - 14,350 MHz in 
die 20 m-band; 21,080 - 21,120 MHZ en 21,800 - 21,450 MHz in die 15 m-band; 
28,050 - 28,150 MHZ en 28,300 - 28,500 MHz in die 10 m-band 


Die maksimum toegelate krag is 100 Watt PEP. 


Waneer die nuwe regulasies in werking tree sal die HF-toekennings vir ZU- 
lisesniehouers ook verander sodat hulle dieselfde toekenning op 160, 80, 40 en 
10 meter sal hê as die ZRRe. ZU-lisensiehouers sal toegelaat word om ESB op 
hierdie bande te gebruik. Die frekwensies van toepassing vir ZU-lisensiehouers 
is: 


1,810 - 1,850 MHz in die 160 m-band; 3,500 - 3,800 MHG in die 80 m-band; 7,000 
- 7,100 MHG in die 40 m-band 28,050 - 28-150 MHz en 28,300 - 28,500 MHz in 
die 10 m-band 


Die maksimum toegelate krag vir ZU-lisensies bly 20 watt PEP. 


ZS lisensiehouers behou alle huidige frekwensietoekennings met maksimum krag 
van A00 watt. 


Die nuwe regulasies sluit `n nuwe proses in vir ZR- en ZU-lisensiehouers om 
op te gradeer na die ZS-lisensie. Volgens die regulasies, mag die SARL toetse 
voorskryf vir die 7S-lisensie. 'n Kandidaat wat graag `n ZS-lisensie wil verwerf 
moet enige een van die toetse aflê. Die toetse wat tans voorgestel is, is: 


1. Bevestigde kontakte met 100 verskillende stasies gewerk met enige kom- 
binasie van mudusse en bande. Slegs simplekskontakte en kontakte deur 
aardomwentelende satelliete is geldig. Kontakte deur middel van herhalers 
is nie geldig nie. 


2. Die konstruksie van `n werkende direkomskakelende of superheterodiene 
radio-ontvanger, of `n kristalbeheerde send /ontvanger met, uitsetkrag van 
ten minste 1 watt. 


3. Die voltooiing van ten minste 50 uur publieke diens or noodkommunikasie 
soos sportkomunikasie, noodkommunikasie-oefeninge, rampe en opvoed- 
kundige geleenthede. 


4. Die verwerwing van `n professionele tersiêre kwalifikasie in elektronika, or 
radio. 


5. Slaag die Morsekodetoets teen 5 wpm. 


Besoek die SARL webwerf vir verdere inligting oor die toetse en die voorwaardes 
gekoppel aan elkeen. 


Die toetsing sal deur takseerders, wat deur klubs genomineer, en deur die 
SARL aangestel, gedoen word. Die SARL is besig om takseerders aan te 
stel en klubs word genooi om lede te nomineer. Alle nominasies moet op die 
amptelike vorm gedoen word wat op die SARL se webwerf beskikbaar is by 
www.sarl.org.za/ public/licences/ Assessments/ Assessments.asp 


Sodra die takseerders aangestel is, kan ZR- en ZU-lisensiehouers wat `n 7S- 
lisensie wil bekom, die takseervorm voltooi, wat by die takseerders beskikbaar 
sal wees, en bewys lewer dat die toets suksesvol voltooi is. Elke aansoek moet 
deur twee takseerders geteken word. Daar is `n R50,00 fooi betaalbaar vir die 
toets, maar dit word gratis gedoen vir SARL -ede. Die R50,00 is bo en behalwe 
die lisensiefooie betaalbaar aan OKOSA. 


SARL 1ARUFONDS KRY `n HUPSTOOT 


Die Suid-Afrikaanse Amateurradioontwikkelingstrust het die SARL IARU-fonds 
hierdie week `n stoot gegee met 'n donasie van R5000. Die totale som tot 
dusver gein, tesame met die bedrag wat van verlede jaar oorgedra is, beloop 
nou R8770 wat nog 'n tekort van R3230 toon om die benodigde R12 000 vir 
vanjaar se ledegeld van die TARU. Die ledegeld is nou 3 maande agterstallig en 
die 'Trust doen 'n ernstige beroep op radioamateurs en klubs om 'n bydrae te 
maak sodat verseker kan word dat Suid-Afrika aanhou om `n deel te wees van 
hierdie belangrike internasionale ligaam. 


Donderdag het die Trustees bydraes erken van Marten du Preez, Z$6ZY, Robyn 
Seal, ZSSMRS, Willem Weideman, ZS6WWJ en M J Roughead, ZR57 en het 
hulle bedank vir hulle bydrae om Amateurradio in Suid-Afrika betrokke te hou. 
Die Voorsitter van die Trust, Dave Larsen, ZS6DN het gesê dat Suid-Afrikaanse 
Radioamateurs nie die belangrike werk van die ARU moet onderskat nie, want 
hulle doen belangrike werk om die radiofrekwensietoekenning aan amateurs te 
beskerm en uit te bou teenoor toenemende bedreiging van kommersiële belange. 
“Ons moet die R3230 tekort hierdie week bymekaar kry sodat die SARL inter- 
nasionaal in die prentjie kan bly”, het hy gesê. 


Skenkings aan die SARL TARU-fonds kan gemaak word deur elektroniese oor- 
drag aan die Suid-Afrikaanse Radioontwikkelingstrust se rekening te Absa Men- 
lyntak. Die rekeningnommer is 560 142 722 en die takkode is 335 645. Faks 
asseblief die depositostrokie of `n nota van jou bydrae aan 012 991 5651 of die 
besonderhede per e-pos aan saardt@sarl.org.za. 


PRESIDENT SE NET EN INTEGNET VANAAND OP DIE LUG 


Die SARL se President se net en Integnet sal vanaand 21 November op die lug 
wees beginnende om 19:00. Die SARL se President, Graham Hartlett, sal die 
nuwe radioregulasies bespreek, wat verwag word om binne die volgende twee 
weke van krag te word sodra dit in die Staatskoerant gepubliseer is. 


Die Presidentsnet sal deur Integnet gevolg word met `n bydrae deur lan Able van 
die VK oor IRLP, ECHOLINK en die gebruik van die internet om amateurstasies 
op langafstand ter koppel. 


Klubs wat hulle herhalers aan die net wil koppel kan 'n dringende e-posboodskap 
aan armi@sarl.org.za voor 12:00 vanmiddag stuur met besonderhede van die tele- 
foonnommer wat gekoppel moet word tesame met die frekwensie en dekkingsge- 
bied van die herhaler. 


RADIOAMATEUR VAN DIE JAAR TOEKENNINGS BEKEND GEMAAK 


Die trustees van die Suid-Afrikaanse Aamateurontwikkelingstrust het die afge- 
lope week byeen gekom om die nominasies vir die Siemens Radioamateur van die 
Jaartoekennings te oorweeg. Na versigtige oorweging en uitgerekte besperekings 
is die Jong Radioamateurtoekenning aan Edrich de Lange, ZR5TUX, van West- 
ville in KwaZulu-Natal toegeken. Die Radioamateur van die Jaartoekenning is 
gemaak aan Andrew Roos, ZS1AN, van Kaapstad. 


Die toekennings sal by `n galafunksie in Johannesburg op 8 Desember 2004 
gemaak word. 


VOORTPLANTINGSVERSLAG- 


Kobus, ZS6KOB, berig dat swak voortplantingstoestande gedurende hierdie 
week voortgeduur het. Tog was daar etlike goeie openinge na veral die Ooste. 
Toestande tussen die suide en die noorde in die land was oor die algemeen goed. 
Die sonvlekgetal was Donderdag 53,8 teenoor verlede week se 50,6. Dit is nou in 
'n stygende fase, maar geen groot hoogtepunte word verwag nie. Die week was 
gekenmerk met bitter min sonaktiwiteite. DX-toestande was oor die algemeen 
swak met heelwat geruis op die bande. Die voorspelling vir die komende week 
is nie rooskleurig nie - oor die algemeen word dit as swak beskou. 


2004 COWW-FOONKOMPETISIE 


Het, jy al jou logstate vir die 2004 CGW W-foonkompetisie ingestuur? Die sluit- 
ingsdatum is 1 Desember en jy kan dit stuur aan ssb@cgww.com. onthou ook 
die logs vir die tweede been van die SARL-velddag, dit moet gaan aan Dennis 
Green, ZS4BS, by Posbus 12104, Brandhof, 9324 (maak seker dat jy die regte 
seëls opsit), of per e—pos aasn zsdbs@netactive.co.za. 


KZN RADIOKLUBS SE GROOT RUILWINKEL 


Die Highway Amateur Radio Club hou `n KZN Radioklubs se GROOT Ruil- 
winkel op 27 November,. Dit is 'n Bring Alles & Braai byeenkoms by die @OTH 
van John, ZS5JF om 11h0Ote Monteseel, af van die R103. Daar sal inroep- 
fasiliteite wees. 


MEGA-VLOOIMARK IN PRETORIA 


Die Pretoria Amateurradioklub sal weereens hul MEGA-vlooimark op die Suid- 
kampus van die Universiteit van Pretoria op Saterdag 27 November beginnend 


om 09:00 hou. 'Tafelbesprekings kan by Almero, ZR6RY, by (082 908 3359 
gemaak word, nie later nie as 1 week voor die geleentheid. 


DAGBOEK VAN GEBEURE 


21 November Volgende Presidentsnet en Integnet; 27 November Megavlooimark 
in Pretoria; 30 November 2004 Laaste dag vir indiening vir Nominasies en Mosies 
vir 2005 AJV: 9 April 2005 AJV van die SARL. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons aan die einde van hierdie bulletin wat saamgestel is deur Gustav, 
ZSGBWN, en gelees deur ...... vanuit ....... aS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


